stanford-oval/wikipedia huggingface dataset:
America's Army
היסטוריה > פיתוח ראשוני

לוטננט קולונל א' קאסי וורדינסקי, באותו זמן פרופסור לכלכלה באקדמיה הצבאית של ארצות הברית הביא את הרעיון של משחק רב-משתתפים של צבא ארצות הברית לסגן ראש Chief of Staff ולסגן עוזר מזכיר הצבא לענייני כוח אדם. לאחר ששכנע אותם שהשקעה במשחק תהיה כדאית, וורדסקי - שלימים יהיה מנהל המשרד לניתוח כלכלה וכוח אדם וראש פרויקט המשחק הצבאי של ממשלת ארצות הברית - החל לעבוד עם פרופסור זידה.
המוסד MOVES ב-Naval Postgraduate School חתם במאי, 2000 חוזה עם צבא ארצות הברית ליצור את המשחק.
מחלקת ההגנה של ארצות הברית שכרה ב-2001 את Tom Clancy's Rainbow Six: Rogue Spear מחברת התוכנה הצרפתית Ubisoft לאימונים צבאיים אישיים.
זידה אמר לאחר-מכן בראיון: ”חשבנו שיהיו לנו הרבה יותר בעיות, אבל המדינה חושבת שכל מה שהצבא עושה הוא נפלא... פיגועי 11 בספטמבר די הבטיחו את הצלחת המשחק. אינני בטוח איזו קבלת פנים היה מקבל המשחק בלעדיהם.”
המשחק הוצג לציבור במאי 2002, ב-E3.
ב-4 ביולי 2002 גרסת Recon, הגרסה הראשונה של America's Army, יצאה אחרי שלוש שנות פיתוח ועלות ייצור שבין 6 מיליון דולרים לבין 8 מיליון דולרים. המשחק היה מאוד נגיש, עם אופן משחק דומה מאוד לCounter Strike המשחק נתמך על ידי Unreal Engine והתבסס על שרתי משחק שמומנו על ידי צבא ארצות הברית.
היסטוריה > פיתוח מאוחר

ב-6 בנובמבר יצאה הגרסה השנייה (2.0) של המשחק תחת הכותרת America's Army: Special Forces. בחוברת שפורסמה על ידי MOVES הסביר מאמר שנכתב על ידי ג'יימס ווגנר ש"מחלק ההגנה רוצה בדחיפות להכפיל את מס' החיילים בקרב הכוחות המיוחדים באפגניסטן ובצפון עיראק. כתוצה מזאת התגלגלו ההוראות במורד שרשרת הפיקוד עד שמצאו את יישומן בהוצאה הנוכחית של America's Army."
היסטוריה > מהלך המשחק

America's Army הוא משחק יריות טקטי מבוסס על סבבים. מהלך המשחק דומה לזה של Counter Strike, כשהשחקן מוצג כחייל בצבא ארצות הברית. לפני שהשחקן מורשה לשחק ברשת, הוא חייב לעבור ארבעה שלבי אימונים שונים, ושהתקדמותו תהיה שמורה ברשת. ארבעה שלבי האימונים האלו מוגדרים כאימונים בסיסיים (או BCT, ראשי תיבות של Basic Combat Training, בעברית אימון קרבי בסיסי). לאחר האימונים הללו, השחקן יכול לעבור הכשרות מסוימות, כדוגמת הכשרה למקצועות החובש ולכוחות המיוחדים.
השלמת שלושה עשר שלבי האימון האחרים מאפשרת לשחקן לשחק כחובש קרבי, חבר בכוחות המיוחדים, קלעַ, נהג האמר ועוד.
תכונת מפתח במשחק הוא אימון ההכשרה לחובש קרבי, שתוכנן כך שיעביר מידע אמיתי בעזרה ראשונה. במהלך האימון השחקנים לומדים כישורים חיוניים להצלת חיים, שכל חובש בעולם האמיתי חייב לפתח. שני שחקני America's Army דיווחו שהשתמשו במידע שניתן להם במשחק להצלת חיים.
73 (מספר)

| --- | --- |
 כתיב עשרוני:  73
 במילים:  שבעים ושלוש
 מספר סודר:  השבעים ושלושה
 גימטריה:  ע"ג
 גורמים ראשוניים:   \ 73
 כתיב רומי:   \ LXXIII
 כתיב בינארי:  1001001
 כתיב הקסדצימלי:  49
73 הוא המספר הטבעי הבא אחרי 72 ולפני 74.
במתמטיקה

73 הוא מספר אי זוגי והמספר הראשוני ה-21.
כל מספר טבעי ניתן להצגה כסכום של לכל היותר 73 חזקות שישיות (ראו בעיית וארינג).
73 הוא היחידה חוזרת הראשוני היחיד בבסיס 8.
73 הוא מספר ראשוני תאום, של המספר 71.
בתרבות

המספר הוזכר בקומדיית המצבים "המפץ הגדול", כאשר דמותו של שלדון קופר הצהירה שמספר זה הוא האהוב עליו כי הוא מקיים שלוש תכונות:
תכונת ההופכיות: 73 הוא הראשוני ה-21, אם הופכים את סדר הספרות מקבלים 37, שהוא מספר ראשוני, ה-12 במספר (שזה היפוך ספרות של 21).
תכונת הכפליות: 21 הוא מכפלת הספרות של 73, שכן  7\times 3=21.
צורת הכתיבה הבינארית שלו היא פלינדרום 1001001.
בסדרה, שלדון טוען שזה המספר היחיד המקיים תכונות אלו, דבר שהוכח לאחר מכן במציאות בידי מתמטיקאים.
במדע

המספר האטומי של טנטלום.
74

שנת 74 היא השנה ה-74 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 74 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 74‎
נפטרים ב-74‎
תקרת הקפלה הסיסטינית

| --- | --- |

תקרת הקפלה הסיסטינית
 מידע כללי
 צייר:  מיכלאנג'לו 
 תאריך יצירה:  1508–1512
 טכניקה וחומרים:  פרסקו
 ממדים בס"מ
 רוחב:  1,341 ס״מ 
 גובה:  4,093 ס״מ 
 נתונים על היצירה
 זרם אמנותי:  הרנסנס הגבוה 
 מיקום:  הקפלה הסיסטינית שבקריית הוותיקן
 קואורדינטות:  41°54′10″N 12°27′15″E﻿ / ﻿41.902777777778°N 12.454166666667°E﻿ / 41.902777777778; 12.454166666667
 
הדימוי האיקוני של יד אלוהים ואדם מתוך ציור בריאת האדם.
תקרת הקפלה הסיסטינית היא שמו של הפרסקו שבתקרת הקפלה הסיסטינית, שנהפך ברבות הימים לאחת מיצירות האומנות החשובות בתבל. את הפרסקו יצר הצייר, הפסל, המהנדס והאדריכל האיטלקי מיכלאנג'לו בואונרוטי.
ציורי התקרה

הפרסקו של מיכלאנג'לו מעיד על קרבתו של הצייר אל מלאכת הפיסול. הדמויות שעל גבי התקרה מתוארות כדמויות עבות בשר ושריריות ותיאורו של מיכלאנג'לו מעניק לתלת־ממדיות פלאסטית זו את הבכורה על פני תיאור ציורי-פרספקטיבי. בנוסף לכך ניכרת בתקרה הרגשת המבנה האדריכלי המועצמת על ידי דמויות המתוארות כפסלים קלאסיים.
ציורי התקרה > סיפורי נח

שלושת התיאורים מחייו של נח היו הראשונים לציור מבין תיאורי ספר בראשית. סצנת שכרותו של נח הייתה כנראה השלישית לציור מבין ציורי חטיבה זו. במישור הקדמי של התיאור מופיע נח השיכור, יושב בהסבה חלקית על גבי בד או כרית ירוקה. דמותו של חם מצביעה על עירומו ואילו שם ויפת מנסה לכסות את גופו בבד סגול-שקוף. המעמד מתרחש בתוך מבנה פתוח דרכו אנו רואים גבר נוסף העובד את האדמה. גם אם הדמויות תופסות כמעט את כל חלל הקומפוזיציה, ניכרת התגברות העניין של מיכלאנג'לו בתיאור ציורי יותר, לעומת תיאור הציור הראשון שעשה - סצנת המבול.
בסצנה זו מתאר מיכלאנג'לו את המבול המתקרב ואת האנשים הנסים ממנו. ברקע התיאור מופיע תיבת נח כמבנה עץ מרובע וסגור, בעל אפריז המחולק על ידי קורות עץ וגג משופע, שבאחד מחלנותיו העליונים ניצבת יונה לבנה. דמויות בני האדם הנסים מסודרות אמנם בקומפוזיציה של נוף וניכרת התייחסות מסוימת לפרספקטיבה, אולם משטח המים הגדול יוצר שטיחות בתיאור וגם חיבורן במרחב של קבוצות דמויות זו לזו מעצים את מימד השטיחות שבתיאור.
גישה דומה ניכרת גם בתיאור קורבנו של נח, המתרחש לפני קיר אבן החוסם את הפרספקטיבה של החלל. גם הדמויות הרבות והמזבח הגדול הניצב במרכז התיאור תורמים לשטיחות של חלל זה.
ציורי התקרה > סיפורי אדם וחוה

בתיאור אדם וחוה, הנקרא לעיתים גם "נפילתו של האדם" מופיע תיאור אלגורי של ההתרחשויות. בצד אחד של הקומפוזיציה מופיעים אדם העומד בפרופיל 3/4 ואוחז בענף עץ הדעת. לצידו שוכבת חוה וידה מושטת אל עבר הנחש הכרוך סביב העץ. הוא מתואר כהיבריד המשלב בין פלג עליון של אישה עם זנב ארוך של נחש. בצידה השני של הקומפוזיציה מופיע מלאך המגרש בחרב את הזוג. בתיאור זה ניתן למצוא הקבלות לציור הפרסקו של מזאצ'ו "הגירוש מגן עדן".
תיאור בריאתה של חוה מתרחש בחלל פתוח הנחסם על ידי גוש סלעי גדול בשמאלה של הקומפוזיציה. חוה משמשת בציור כאלמנט מתווך בין דמותו של אדם לבין דמות האל, המופיע הפעם כאדם ההולך על הקרקע. סידור הדמויות במרחב יוצר השטחה של הקומפוזיציה ומעניק תחושה אינטימית יותר של החלל.
התיאור המפורסם של בריאת אדם מציג את האל במלוא הדרו. הבד הסגול המתנופף ברוח חושף קבוצה גדולה של מלאכים המלווים אותו. במידה רבה דמותו היא האנושית ביותר - רגלו חשופה ובגדו הסגלגל והדק מתנופף ברוח ומדגיש את תווי גופו. ידו האחת נשענת על כתפו של אחד המלאכים וידו השנייה מושטת קדימה לעבר אדם. אדם שוכב בהסבה, נשען על ידו האחת ואילו ידו השנייה מושטת לעבר האל. מיכלאנג'לו בחר להנציח את הרגע שלפני הנגיעה בין שתי הדמויות, ובכך יצר אפקט של מתח המזכיר יצירות מן האמנות הקלאסית כגון זורק הדיסקוס.
ציורי התקרה > הבריאה

שלושת תיאורי הבריאה לקוחים מתוך המתואר בפרק הראשון של ספר בראשית. הסצנה הראשונה מתארת את בריאת העולם על ידי הפרדת האור מן החושך. 
אלוהים מתואר במבט מלמטה ובהקצרה חריפה של פניו. גופו ממלא את רובו של הציור. הוא מתואר מרחף כבתוך ערפל סמיך ולבן. רגלו נוגעת בשולי הקומפוזיציה, כאילו היא נשענת עליה כעל חלון. בכך היא מעניקה תחושה חדה של תלת־ממדיות.
בסצנת בריאת המאורות, הגדולה מבין שלוש הסצנות, בחר מיכלאנג'לו לכלול תיאור כפול של האל. בצד ימין מופיע האל במלא הדרו. הוא מרחף בחלל ותחת גלימתו מתוארים ארבעה מלאכים. ידו האחת מושטת בהקצרה קדימה, בה הוא בורא באצבעו את כדור השמש. בצידה השני של הקומפוזיציה מתואר האל מאחור, מרחף קדימה וידו מושטת לעבר צמחייה, המייצגת את הארץ. הדינמיות של התיאור הפרספקטיבי מועצמת על ידי תיאור בגדו הסגול של האל המתנפנף ברוח ומצביע על התנועה.
בסצנת הפרדת המים מופיע האל שוב בליווי המלאכים. האל מתבונן למטה אל הארץ ואילו המלאכים, האוחזים בגלימה המנפנפת, מביטים לכיוונים אחרים. הדבוקה נעה משמאל הפורמט אל צד ימין. ידי האל פרושות ואחת מהן מתוארת בהקצרה חריפה.
שלוש הסצנות, אשר הושלמו בשלב השלישי של מלאכת הציור, מכילות מן הצד האחד דימוי ברור ותחום, ותחושה גדולה של תנועה ודינאמיות.
גלריית תמונות > הסיפורים המרכזיים

סצנת הפרדת האור מן החושך, עם העירומים והמדליונים
בריאת השמש, הירח, והצמחים
הפיתוי והגרוש של אדם וחוה מגן העדן
שכרותו של נח, עם העירומים והמדליונים
גלריית תמונות > נביאים וסיבילות

ישעיהו
זכריה
דניאל
הסיבילה הלובית
הסיבילה מדלפי
גלריית תמונות > הפנדטיבים

יהודית והולופרנס
דוד וגוליית
נחש הנחושת
עונשו של המן
לקריאה נוספת

מיכלאנג'לו ותקרת האפיפיור, מאת: רוס קינג, הוצאת דביר, 2006
הערות שוליים

↑  ראו: קינג, רוס, מיכלאנג'לו ותקרת האפיפיור, כנרת, זמורה-ביתן, דביר - מוציאים לאור בע"מ, אור יהודה, 2006, עמ' 26-31.
↑  Bartz, Gabriela, Michelangelo, Könemann Verlagsgesellschaft mbH, Kölm, 1998, p.43.
↑  ראו: קינג, רוס, מיכלאנג'לו ותקרת האפיפיור, כנרת, זמורה-ביתן, דביר - מוציאים לאור בע"מ, אור יהודה, 2006, עמ' 69.
↑  קטע מן השיר. התרגום מתוך: קינג רוס, מיכלאנג'לו ותקרת האפיפיור, כנרת, זמורה-ביתן, דביר - מוציאים לאור בע"מ, אור יהודה, 2006, עמ' 171.
↑  Freedberg, S. J., Painting of the high Renaissance in Rome and Florence, Harvard University Press, Cambridge, 1961, p. 98.
↑  ראו: קינג, רוס, מיכלאנג'לו ותקרת האפיפיור, כנרת, דמורה-ביתן, דביר - מוציאים לאור בעם, אור יהודה, 2006, עמ' 300.
↑  רשימה זו מופיע בטקסט של הבשורה על-פי מתי, פרק א' פסוקים 1-17.
דיוקן האפיפיור יוליוס השני מאת רפאל.
רישום מיכלאנג'לו המופיע לצד שירו. ברישום, נראה מיכלאנג'לו כשהוא מצייר את דמות האל על גבי התקרה.
מיכלאנג'לו, רישום מאת דניאל דה וולטרה
מערך הדמויות והתיאורים בפרסקו
בריאת חוה ועירומים האוחזים במדליונים

המבול
בריאת האדם
הפרדת הים מן היבשה
734

שנת 734 היא השנה ה-34 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 734‎
נפטרים ב-734‎
736

שנת 736 היא השנה ה-36 במאה ה-8. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 736‎
נפטרים ב-736‎
18

ערך זה עוסק בשנת 18 לספירה. אם התכוונתם למספר 18, ראו .
שנת 18 היא השנה ה-18 במאה ה-1. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 18 ניתן לה בדיעבד.
כל התאריכים שלהלן הם לפי הלוח היוליאני.
נולדו

יוליה ליווילה - אצילה רומאית מהשושלת היוליו-קלאודית, בתם של גרמאניקוס ואגריפינה (נפטרה ב-41 או 42)
נפטרו

קרינגורס ממיטילנה כותב מכתמים ושגריר יווני ברומא (נולד ב-70 לפנה"ס)
ראו גם

ילידי 18‎
נפטרים ב-18‎
Bang Bang (שיר של אילן ואילנית)

| --- | --- |

 סינגל בביצוע אילן ואילנית
 יצא לאור:  1971
 שפה:  אנגלית
 אורך:  2:50
 חברת תקליטים:  התקליט חיפה
 כתיבה:  רלף זיגל
Bang Bang (בעברית: באנג באנג) הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1971 חברת התקליטים "התקליט חיפה", כסינגל שלא מתוך אלבום.
על השיר

"Bang Bang" נכתב והולחן על ידי רלף זיגל. הוא יצא לאור כתקליטון דו־צדדי, כשהבי-סייד שלו היה "רינגולי", הרצועה הראשונה מתוך האלבום שוב אתכם. הוא הגיע לראש פסגת מצעד הפזמונים הלועזי של רשת ג' – הפעם הראשונה ששיר של הצמד עושה זאת לאחר "Sweet Malaika" – שם שהה שבועיים רצופים. במצעד השנתי של אותה תחנה דורג במקום ה-16.
מיקומי שיא

|   ‏‏‏  מצעדים ודירוגים (1971)> מדינה |   ‏‏‏  מצעדים ודירוגים (1971)> מצעד |   ‏‏‏  מצעדים ודירוגים (1971)> מיקום שיא |   ‏‏‏  מצעדים ודירוגים (1971)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעד סוף שנה (1971)> מדינה |   ‏‏‏  מצעד סוף שנה (1971)> מצעד |   ‏‏‏  מצעד סוף שנה (1971)> מיקום שיא |   ‏‏‏  מצעד סוף שנה (1971)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 16 |  |
הערות שוליים

↑  המצעד הלועזי השבועי של קול ישראל מתאריך 12 בדצמבר 1971. פזמונט
↑  המצעד הלועזי השבועי של קול ישראל מתאריך 19 בדצמבר 1971. פזמונט
↑  מצעד הפזמונים הלועזי השנתי 1971 שודר בתחנת "הגל הקל" ב-26.12.1971. פזמונט
| אילן ואילנית |
| --- | --- | --- |
אילן • אילנית
| אלבומי אולפן | אילן ואילנית (1967) • סביב לעולם • יחד לתמיד • אילן ואילנית (1970) • שוב אתכם • Folksongs Der Welt • ישראל שלי חוגגת |  |
| מיני-אלבומים | 4 שירים חדשים להנאתכם • בשנה הבאה • בוא ונשתגע בחולות |  |
| אלבומי אוסף | Songs from Israel • כמו פעם |  |
| סינגלים עבריים | "בעקבותייך" • "כבר אחרי חצות" • "נומה נומה" • "יחד לתמיד" • "סיגליות" • "מעבר להרים" • "בשנה הבאה" • "חמסין בגן חיות" • "עכשיו עכשיו" • "בין שני לבבות" • "רינגולי" • "ושוב אתכם" • "חופשי ומאושר" • "יחזקאל" • "ישראל שלי חוגגת" • "אדון אבוקדו וגברת אבוקדה" • "למה למה" • "דברים שאמרנו" • "גוליבר" |  |
| סינגלים לועזיים | "Sweet Malaika" • "Bang Bang" |  |
6lack

| --- | --- |

 לידה:  24 ביוני 1992 (בן 32) בולטימור, מרילנד, ארצות הברית
 שם לידה:  ריקרדו ולדז ולנטיין ג'וניור
 שם במה:  6LACK 
 מוקד פעילות:  ארצות הברית 
 תקופת הפעילות:  מ-2011
 מקום לימודים:  תיכון סטון מאונטיין, Newton High School 
 עיסוק:  זמר, ראפר, פזמונאי
 סוגה:  R&B אלטרנטיבי • היפ הופ •  סול
 חברת תקליטים:  אינטרסקופ
 שיתופי פעולה בולטים:  ג'סי רייז, JID, ג'יי קול
 אתר רשמי
 פרופיל ב-IMDb
 
ריקרדו ולדז ולנטיין ג'וניור (באנגלית: Ricardo Valdez Valentine, Jr.; נולד ב-24 ביוני 1992), ידוע בשם הבמה 6lack (מעוצב כ-6LACK; מבוטא "בלאק"), הוא זמר, ראפר ופזמונאי אמריקאי.
ביוגרפיה

ביולי 2011 חתם בחברת התקליטים של הזמר פלו ריידה, "אינטרנשיונל מיוזיק גרופ". לאחר שחתם בחברה, עזב את אוניברסיטת וולדוסטה בה למד. 6lack היה חתום בחברה כחמש שנים, תוך שהוציא את המוזיקה שלו בחשבון ה-SoundCloud שלו. בסופו של דבר, עזב את החברה בשל סוגיות הנוגעות לרישיון וניהול אומנותי. בשנת 2015, הודיע כי הצטרף לקולקטיב המוזיקלי "ספילג' וילג'", והשתתף במיני-אלבומו של הקולקטיב, Bears Like This Too.
בשנת 2016 חתם בחברת התקליטים אינטרסקופ רקורדס. עוד באותה השנה, נכלל ברשימת "10 אמנים חדשים שאתם צריכים להכיר" של הרולינג סטון. בנובמבר 2016 הוציא את אלבום הבכורה שלו, Free 6lack. האלבום זכה להצלחה מסחרית רבה, תוך שהגיע בשיאו למקום ה-34 במצעד הבילבורד 200, וקיבל את תואר הזהב מאיגוד תעשיית ההקלטות הקנדי ואיגוד תעשיית ההקלטות האמריקאי. הסינגל הראשי מתוך האלבום, "Prblms", זכה גם הוא להצלחה רבה, תוך שזכה בתואר הפלטינה הכפולה בארצות הברית.
בשנת 2018 הוציא את אלבום האולפן השני שלו, East Atlanta Love Letter, הכולל הופעות אורח של הראפרים ג'יי קול, אופסט ופיוצ'ר. האלבום הגיע למקום השלישי במצעד הבילבורד 200 וקיבל את תואר הזהב מאיגוד תעשיית ההקלטות הקנדי.
בשנת 2020 הוציא את המיני-אלבום הראשון שלו, 6pc Hot.
ב-4 באוגוסט 2023 הוציא את הסינגל "Mustard" עם ג'ורדן וורד.
דיסקוגרפיה > אלבומי אולפן

2016: Free 6lack
2018: East Atlanta Love Letter
דיסקוגרפיה > מיני-אלבומים

2020: 6pc Hot
הופעות > סיבובי הופעות

2017: FREE 6LACK Tour
2018: From East Atlanta With Love Tour
הערות שוליים

↑  Rolling Stone, Rolling Stone, 10 New Artists You Need to Know Right Now, Rolling Stone, ‏2016-11-17 (באנגלית)
1 2  6lack Talks Debut Album 'Free 6lack' Billboard, Billboard, ‏2016-11-18
↑  VICE - This New Spillage Village EP Is About to Trigger a Worldwide Weed Shortage, www.vice.com (באנגלית)
↑  Meet 6LACK, The Atlanta Artist Whose Song “PRBLMS” Is Destined To be A Hit, Genius (באנגלית)
↑  6LACK, Billboard
↑  Billboard 200 Chart, Billboard
↑  Gold & Platinum, RIAA (באנגלית)
↑  Hear 6LACK’s new album East Atlanta Love Letter, The FADER (באנגלית)
↑  Carrie Underwood Makes Country History on the Billboard 200 Chart As 'Cry Pretty' Debuts at No. 1, Billboard, ‏2018-09-23
↑  6LACK Celebrates Birthday With "Float" Single & His Own Hot Sauce Brand, www.hotnewhiphop.com
| --- | --- |
בקרת זהויות :  BnF: cb17919092j (data)  GND: 1174835680  ISNI: 0000 0004 7819 6883  LCCN: no2018036570  MusicBrainz: 07832b42-8826-4ab1-acd3-c49a2f595ffe  VIAF: 26152199242514282054   WorldCat (עם VIAF): 26152199242514282054
Honey Pie

| --- | --- |

 שיר בביצוע הביטלס
 מתוך האלבום The Beatles
 יצא לאור:  22 בנובמבר 1968
 תאריך הקלטה:  1 באוקטובר 1968
 סוגה:  מיוזיק הול, ג'אז
 שפה:  אנגלית 
 אורך:  2:14
 חברת תקליטים:  אפל רקורדס
 כתיבה:  לנון-מקרטני
 לחן:  לנון ומקרטני 
 הפקה:  ג'ורג' מרטין
 
Honey Pie הוא שיר של להקת הביטלס מהאלבום The Beatles (האלבום הלבן הכפול), 1968. השיר נכתב על ידי פול מקרטני (הקרדיט ניתן גם לג'ון לנון). השיר מדבר על אישה שהפכה לשחקנית מצליחה בארצות הברית, והמאהב שלה שרוצה להצטרף אליה באנגליה. השיר הוקלט בראשון לאוקטובר ולשיר הוקלט רק טייק אחד שהוקלט ביום הראשון.
השיר בוצע מחדש על ידי אמנים שונים, ביניהם ברברה סטרייסנד, רביעיית גולדן גייט וזמרי המלך.
1952 בצרפת

| 0 | 1 | 2 | 3 |
| --- | --- | --- | --- |
| «««  1951   1950  1949 |  דגל צרפת | 1952  בצרפת |  »»»  1953   1954   1955 |
כל ערכי השנים בצרפת • אירועים בולטים בעולם ב-1952 היסטוריה של צרפת • פורטל צרפת • לוח שנה של שנת 1952
שנת 1952 בצרפת הייתה השנה בה ציינה צרפת 965 שנות לאום.
הנהגה

נשיא צרפת: ונסן אוריו
ראש ממשלת צרפת: עד 20 בינואר: רנה פלוון, 20 בינואר - 8 במרץ: אדגר פיור, החל מ-8 במרץ: אנטואן פיני
אירועים

25 בפברואר - קרב הואה בין מסתיים בתבוסת הכוחות הצרפתים בידי הוייט מין בווייטנאם.
1 באוקטובר - מתחיל בווייטנאם מבצע ברטאן.
19 באוקטובר - אלן בומברד מתחיל להפליג מהאיים הקנריים כדי להגיע לברבדוס בתוך 65 ימים; הוא יגיע אליהם ב-23 בדצמבר.
29 באוקטובר - מתחיל מבצע לוריין.
אוקטובר - קרב סאן נאן מתחיל.
8 בנובמבר - מבצע לוריין מסתיים ללא הכרעה צבאית.
2 בדצמבר - קרב סאן נאן מסתיים בניצחון צרפתי.
אמנות ותרבות

1 ביוני - הכנסייה הקתולית מכניסה את ספרי אנדרה ז'יד לרשימת הספרים האסורים.
ספורט

25 ביוני - מתחיל הטור דה פראנס.
19 ביולי - מסתיים הטור דה פראנס עם זכייתו של פוסטו קופי מאיטליה.
נולדו

25 בינואר - שרה מנדיאנו, זמרת וכותבת שירים.
26 במרץ - דידייה פירוני, נהג מרוצי מכוניות (נפטר ב-1987).
27 במרץ - מריה שניידר, שחקנית (נפטרה ב-2011).
1 באפריל - ברנרנד סטריגלר, פילוסוף.
2 באפריל - תיירי לה לורון, הומוריסט (נפטר ב-1986).
23 באפריל - ז'אן דומיניק באובי, עיתונאי, סופר ועורך (נפטר ב-1997).
נפטרו

(קטגוריה:צרפתים שנפטרו ב-1952)
18 במאי - הנרי ברנגר, דיפלומט (נולד ב-1867).
27 בנובמבר - אבל לפרנק, היסטוריון (נולד ב-1863).
5 בדצמבר - אנדרה לפאור, שחקן (נולד ב-1879).
ראו גם

1954 בצרפת
1955 בצרפת
1956 בצרפת
Fast retransmit

Fast retransmit (בתרגום חופשי: שידור מהיר מחדש) הוא הרחבה לפרוטוקול TCP העוסקת בניהול עומסים ברשת על ידי הפחתת זמן ההמתנה של השולח לפני שליחה מחדש של חבילה שאבדה ברשת. האלגוריתם הוצג לראשונה במערכת ההפעלה 4.3BSD וזכה לסקירה בוועידת RFC 2001 בשנת 1997.
בפרוטוקול TCP המקורי, הצד השולח נעזר בטיימר כדי לקבוע שחבילה אבדה ברשת. אם תוך פרק זמן מסוים (שנקרא timeout ומהווה פונקציה של ה-Round-trip delay time,‏ RTT, המוערך), הצד השולח לא קיבל ACK על החבילה, הוא יניח שהחבילה אבדה ברשת, והפרוטוקול המקורי ישלח את החבילה שוב.
הבסיס למנגנון ה-Fast retransmit הוא הרעיון של הודעות ACK נשנות (Duplicate acknowledgement). הודעות ACK נשנות יכולות להופיע בגלל 2 סיבות עיקריות, סידור מחדש של ההודעות (Reordering) או אובדן הודעה. האלגוריתם מניח כי 3 הודעות נשנות מהוות הנחה סבירה לאובדן הודעה ועם זאת מבחין כי ההודעות הנשנות מעידות כי עדיין יש חיבור בין 2 משתמשי הקצה ולכן אין טעם להמתין עד להכרזת Timeout ויש לבצע שליחה נוספת של ההודעה המקורית החשודה כאבודה ולעבור למצב של Fast Recovery.
מנגנון הודעות ה-ACK המרובות פועל כך: לאחר קבלת חבילה (Packet; למשל עם אינדקס - Sequence number -‏ 1), המקבל (Receiver) ישלח הודעת ACK שבה יעלה ב-1 את האינדקס (בדוגמה, 2), כלומר המקבל קיבל את חבילה מספר 1 והוא מצפה כעת לקבל מהשולח את חבילה מספר 2. נניח כעת שחבילה מספר 2 אבדה ברשת. בינתיים קיבל המקבל את חבילות 3, 4 ו-5. לאחר שקיבל את חבילה 3, המקבל ישלח הודעת ACK נוספת, שבה עדיין יודיע שהוא מצפה לחבילה מספר 2. כשהמקבל יקבל את חבילה 4, הוא ישלח הודעת ACK נוספת עם אינדקס 2. כך גם המקרה עבור קבלת חבילה מספר 5. למעשה, השולח קיבל 4 הודעות ACK עם ערך אינדקס המתאים לחבילה מספר 2, מתוכן 3 הודעות ACK נשנות. האלגוריתם בשלב זה יזהה כי מדובר ב-3 חבילות נשנות וישלח את חבילה מספר 2 שוב מבלי להמתין ל-Timeout.
הערות שוליים

↑  W. Richard Stevens <rstevens@noao.edu>, TCP Slow Start, Congestion Avoidance, Fast Retransmit, and Fast Recovery Algorithms, tools.ietf.org (באנגלית)
28 ביוני

28 ביוני הוא היום ה-179 בשנה (180 בשנה מעוברת) בלוח הגרגוריאני. עד לסיום השנה, נשארו עוד 186 ימים.
אירועים היסטוריים ביום זה

1098 – מסע הצלב הראשון: סיום המצור המוסלמי על אנטיוכיה וסיום כיבושה של העיר על ידי הצלבנים
1119 – הצבא הצלבני של נסיכות אנטיוכיה מושמד בקרב אגר סאנגוויניס
1389 – הצבא העות'מאני מביס את הצבאות הנוצרים של אירופה בקוסובו, ופותח את הדרך לשלטון עות'מאני בדרום-מזרח אירופה
1519 – קרל החמישי נבחר לקיסר האימפריה הרומית הקדושה
1838 – המלכה ויקטוריה מוכתרת בבריטניה
1914 – הרצח בסרייבו: יורש העצר של הקיסרות האוסטרו-הונגרית פרנץ פרדיננד ואשתו סופיה נרצחים על ידי הלאומן הסרבי גברילו פרינציפ בסרייבו. זהו הניצוץ שהדליק את מלחמת העולם הראשונה
1919 – נחתם חוזה ורסאי, המסיים את מלחמת העולם הראשונה
1936 – האימפריה היפנית מייסדת את מדינת הבובות מנגז'יאנג בצפון סין
1940 – מלחמת העולם השנייה: רומניה מעבירה את בסרביה (היום: מולדובה) לברית המועצות
1942 – מלחמת העולם השנייה: המתקפה הגרמנית לפני קרב סטלינגרד
1948 – צה"ל נשבע אמונים למדינת ישראל
1950 – מלחמת קוריאה: סיאול נכבשת על ידי חיילי קוריאה הצפונית
1967 – מדינת ישראל מספחת את מזרח ירושלים
1969 – מהומות סטונוול מסמנות את תחילתה של תנועת שוויון הזכויות להומוסקסואלים בארצות הברית
1996 – אשרור חוקתה הדמוקרטית של אוקראינה, לאחר התפרקות ברית המועצות
2004 – האמריקאים מעבירים את השלטון בעיראק לעיראקים
2006 – צה"ל פותח במבצע גשמי קיץ ברצועת עזה
2011 – התגלה הירח הרביעי של פלוטו
2016 – פיגוע ירי והתאבדות באמצעות פצצה בנמל התעופה הבין-לאומי איסטנבול אטאטורק שבטורקיה
2020 – אובחנו כעשרה מיליון נדבקים בנגיף הקורונה ברחבי העולם
נולדו

1476 – פאולוס הרביעי, אפיפיור (נפטר ב-1559)
1491 – הנרי השמיני, מלך אנגליה (נפטר ב-1547)
1577 – פטר פאול רובנס, צייר (נפטר ב-1640)
1712 – ז'אן-ז'אק רוסו, פילוסוף (נפטר ב-1778)
1831 – יוזף יואכים, כנר, מנצח ומורה ממוצא יהודי (נפטר ב-1907)
1867 – לואיג'י פיראנדלו, מחזאי, חתן פרס נובל לספרות 1934 (נפטר ב-1936)
1869 – לידיה וולסטרם, היסטוריונית, סופרת ופמיניסטית שוודית (נפטרה ב-1954)
1906 – מריה גופרט-מאייר, פיזיקאית, כלת פרס נובל לפיזיקה 1963 (נפטרה ב-1972)
1912 – סרג'יו צ'ליבידאקה, מנצח רומני (נפטר ב-1996)
1921 – פ"ו נרסימהה ראו, ראש ממשלת הודו התשיעי (נפטר ב-2004)
1924 – הרי צבי בנק, רופא פנימאי ישראלי ופרופסור לרפואה פנימית באוניברסיטת תל אביב (נפטר ב-2007)
1925 – נחמיה קין, אלוף בצה"ל, ראש אגף האפסנאות (נפטר ב-2008)
1926 – מל ברוקס, במאי ושחקן קולנוע אמריקאי
1928 – הנס בליקס, שר החוץ השוודי ויושב ראש הסוכנות הבין-לאומית לאנרגיה אטומית
1929 – שלמה שבא, סופר ועיתונאי ישראלי (נפטר ב-2015)
1930 – ויליאם קמפבל, ביולוג ופרזיטולוג אירי-אמריקאי, חתן פרס נובל לפיזיולוגיה או לרפואה
1930 – יעקב בן-הרצל, עיתונאי, מגיש חדשות ושדרן תוכניות רדיו בקול ישראל (נפטר ב-2022)
1931 – דן איתן, אדריכל ישראלי (נפטר ב-2023)
1932 – פט מוריטה, שחקן קולנוע (נפטר ב-2005)
1934 – קארל לוין, פוליטיקאי יהודי אמריקאי מהמפלגה הדמוקרטית (נפטר ב-2021)
1935 – ג'ון אינמן, שחקן טלוויזיה אנגלי (נפטר ב-2007)
1936 – אחמד יאסין, מייסד חמאס (חוסל ב-2004)
1938 – ליאון פאנטה, פוליטיקאי אמריקאי, ראש ה-CIA, כיהן כראש סגל הבית הלבן וחבר בית הנבחרים של ארצות הברית
1943 – קלאוס פון קליצינג, פיזיקאי גרמני, חתן פרס נובל לפיזיקה
1948 – קתי בייטס, שחקנית אמריקאית
1948 – קנת' ריבט, מתמטיקאי אמריקאי
1953 – עדיטל בן-ארי, חוקרת בתחומי העבודה הסוציאלית ופרופסור מן המניין בבית הספר לעבודה סוציאלית באוניברסיטת חיפה
1956 – אלכסנדר לובוצקי, פרופסור למתמטיקה אשר כיהן כחבר הכנסת מטעם מפלגת הדרך השלישית, חתן פרס ישראל לחקר המתמטיקה לשנת ה'תשע"ח
1956 – עמירה הס, עיתונאית ופובליציסטית
1961 – אליעזר מלמד, רב היישוב הר ברכה, ראש ישיבת הר ברכה, מחבר פניני הלכה ועוד ספרים
1963 – ישראל ברייט, זמר, מלחין, שחקן ומוזיקאי ישראלי
1965 – סיריל מקנאקי, כדורגלן קמרוני
1966 – ג'ון קיוזאק, שחקן אמריקאי
1967 – שי זורניצר, שחקן, זמר ומדבב ישראלי
1969 – שמאייל, זמרת כוויתית
1969 – איילת זורר, שחקנית ישראלית
1971 – אילון מאסק, יזם, מהנדס ופילנתרופ קנדי-אמריקאי
1986 – נולן ג'רארד פאנק, שחקן ודוגמן קנדי
1977 – רנן מוסינזון, יזמת תרבות, פעילה חברתית ואשת תקשורת ישראלית
1980 – יואב דונט, שחקן ישראלי
1981 – טלי מורנו, מגישת טלוויזיה ישראלית
1981 – ואסיל קיריינקה, רוכב אופני כביש ומסלול לשעבר
1989 – מארקיפלייר, יוטיובר אמריקני
1991 – קווין דה בראונה, כדורגלן בלגי המשחק במנצ'סטר סיטי
1993 – לירון קורן, שחקן טלוויזיה ישראלי
1994 – חוסיין בן עבדאללה, נסיך ירדן
1997 – ריילי, זמרת ושחקנית נורווגית